**TÁJÉKOZTATÓ A VII. NEMZETKÖZI HEGEDŰ FESZTIVÁL LEBONYOLÍTÁSÁNAK ÁTSZERVEZÉSÉRŐL**

A kialakult járványügyi helyzetre való tekintettel a **VII. Nemzetközi Hegedű Fesztivál** lebonyolítási rendszere megváltozik és a személyes megjelenés helyett digitális formában kerül megrendezésre.

**Nevezés:**

 A **nevezési lapokat** az eredeti lebonyolítási rendnek megfelelően, a versenykiírásban eredetileg meghatározott módon kell az intézményeknek beküldeniük. (**2021. április 16.**)

A versenyző nevezése a nevezési díj befizetésével együtt érvényes!

**Lebonyolítás:**

* A nevező iskolák a versenyzőik produkcióját videóra rögzítik, majd MP4 formátumban (maximális fájlméret 200 MB), vágatlan videóanyagként megküldik a hegedufesztival2021@gmail.com email címre!
* **Egy versenyző műsorát egy vágatlan fájlban kell rögzíteni.**
* A fájl elnevezése: versenyző neve\_korcsoportja ( Példa Panna\_ 1kcs).
* A versenyzőnek a verseny anyagát, az eljátszandó műveket egy vágatlan felvételen belül, egymás után kell előadnia, a versennyel, színpadi szituációval azonos módon.
* A könnyebb azonosíthatóság érdekében formai követelmény, hogy minden versenyző a produkció bemutatása előtt mondja el a nevét, korcsoportját és a bemutatásra kerülő művek címét (Az iskola és a felkészítő tanár neve nem hangozhat el).
* A versenyző a produkcióját alkalomhoz illő öltözetben mutassa be.
* A viedófelvétel középpontjában a versenyző legyen, fókuszálva az arcra, a kezekre és a hangszerre, illetve a korrepetitorral való együtt játékra.
* A videófelvétel készítése során ügyelni kell a megfelelő megvilágításra és az akusztikai körülményekre is.
* A versenyanyaggal együtt meg kell küldeni minden versenyző eredetiségi és hozzájáruló nyilatkozatát.
* **A produkciók beérkezésének határideje: 2021. május 7. (péntek)!**
* A zsűri, az így beérkezett produkciókat értékeli és ezen értékelések alapján alakul ki a fesztivál eredménye.

*Eredményes felkészülést és jó egészséget kívánunk!*

 